Βρυξέλλες, 06.12.2004

COM(2004) 772 τελικό

2004/0269 (CNS)

.

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

για το καθεστώς ποσοστώσεων για την παραγωγή αμύλου γεωμήλων

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 1868/94 για την καθιέρωση καθεστώτος ποσοστώσεων για την παραγωγή αμύλου γεωμήλων

.

(υποβληθείσα από την Επιτροπή)

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

για το καθεστώς ποσοστώσεων για την παραγωγή αμύλου γεωμήλων

1. Εισαγωγή: Η αναγκαιότητα της έκθεσης

Ο κανονισμός (ΕΚ) αριθ. 1868/94 του Συμβουλίου για την καθιέρωση καθεστώτος ποσοστώσεων για την παραγωγή αμύλου γεωμήλων[1], απαιτεί στο άρθρο 3 παράγραφος 1, να υποβάλει η Επιτροπή στο Συμβούλιο στις 30 Σεπτεμβρίου 2004 το αργότερο, έκθεση επί της χορηγήσεως της ποσοστώσεως στην Κοινότητα, συνοδευόμενη από τις κατάλληλες προτάσεις. Στην έκθεση αυτή θα πρέπει να ληφθούν υπόψη οι ενδεχόμενες τροποποιήσεις των ενισχύσεων στους παραγωγούς γεωμήλων, καθώς και η εξέλιξη της αγοράς του αμύλου γεωμήλων και του αμύλου σιτηρών.

Το άρθρο 3 παράγραφος 2, του κανονισμού (ΕΚ) αριθ. 1868/94 προβλέπει ότι το Συμβούλιο, αποφασίζοντας βάσει του άρθρου 37 της Συνθήκης, στις 31 Δεκεμβρίου 2004 το αργότερο, κατανέμει την τριετή ποσόστωση μεταξύ των κρατών μελών με βάση την έκθεση που αναφέρεται στην προηγούμενη παράγραφο.

Οι υφιστάμενες ποσοστώσεις καθορίζονται από τον κανονισμό (ΕΚ) αριθ. 1868/94 έως το τέλος της περιόδου εμπορίας 2004/2005 (30 Ιουνίου 2005).

2. Η μεταρρύθμιση της ΚΓΠ

Το Συμβούλιο ενέκρινε στις 26 Ιουνίου 2003 μία σε βάθος μεταρρύθμισης της Κοινής Γεωργικής Πολιτικής (ΚΓΠ), που θα τροποποιήσει σημαντικά τις λεπτομέρειες στήριξης του κοινοτικού γεωργικού τομέα. Το μεγαλύτερο μέρος των ενισχύσεων θα καταβάλλεται εφεξής ανεξαρτήτως των όγκων παραγωγής. Αυτές οι νέες «ενιαίες ενισχύσεις ανά εκμετάλλευση» θα εξαρτώνται από την τήρηση κανόνων κυρίως σε θέματα περιβάλλοντος. Η ρήξη του δεσμού μεταξύ επιδότησης και παραγωγής θα επιτρέψει στους γεωργούς της Ένωσης να είναι ανταγωνιστικότεροι και να προσανατολίσουν περισσότερο τη δραστηριότητά τους συναρτήσει της αγοράς, διασφαλίζοντας συγχρόνως την αναγκαία σταθερότητα των εισοδημάτων τους.

Για να διατηρηθεί η παραγωγή του αμύλου στις παραδοσιακές ζώνες παραγωγής και να αναγνωριστεί ο ρόλος της παραγωγής γεωμήλων στην αμειψισπορά των καλλιεργειών, εγκρίθηκε μία μερική αποσύνδεση για τον τομέα αυτό. Ένα μέρος (40%) της υφιστάμενης ενίσχυσης[2] θα αποσυνδεθεί και θα συμπεριληφθεί στο σύστημα ενιαίας ενίσχυσης ανά εκμετάλλευση (SPS), με βάση τις παραδόσεις στις βιομηχανίες αμύλου σε μια ιστορική περίοδο. Το υπόλοιπο 60% θα διατηρηθεί ως ενίσχυση για τους γεωργούς που παράγουν γεώμηλα αμυλοποιίας όπως ορίζεται στα άρθρα 93 και 94 του κανονισμού (ΕΚ) αριθ. 1782/2003 του Συμβουλίου[3]. Σε περίπτωση εφαρμογής προαιρετικής μεταβατικής περιόδου[4] από ένα κράτος μέλος, η οποία καθυστερεί την εφαρμογή της αποσύνδεσης, εξακολουθεί να ισχύει το υφιστάμενο ποσό ενίσχυσης.

Η ενίσχυση καταβάλλεται αποκλειστικά για την ποσότητα γεωμήλων που καλύπτεται από σύμβαση καλλιέργειας μεταξύ του παραγωγού γεωμήλων και της βιομηχανίας αμύλου εντός των ορίων της ποσόστωσης που έχει χορηγηθεί σ’αυτή την επιχείρηση σύμφωνα με τις διατάξεις του κανονισμού (ΕΚ) αριθ. 1868/94.

Στα νέα κράτη μέλη παραγωγής αμύλου γεωμήλων, εφαρμόζεται ένα απλουστευμένο σύστημα ενιαίας ενίσχυσης βάσει της έκτασης (Single area payment schemes ή SAPS) το οποίο συνοδεύεται, ενδεχομένως, από εθνικές άμεσες ενισχύσεις (συμπλήρωμα).

3. Η διεύρυνση

Από την περίοδο εμπορίας 2004/2005 έξι νέες χώρες συμμετέχουν στο καθεστώς της ποσόστωσης του αμύλου γεωμήλων και μοιράζονται μια συνολική ποσόστωση 186 613 τόνων που καθορίστηκε για το 2004/2005, εκ των οποίων 78% αναλογούν στην Πολωνία, 18% στην Τσεχική Δημοκρατία και 4 % κατανέμεται μεταξύ της Εσθονίας, της Λετονίας, της Λιθουανίας και της Σλοβακίας.

Κατά συνέπεια, η ποσόστωση ΕΕ αυξάνει κατά 11%, από 1,762 εκατ. τόνους (ΕΕ-15) σε 1,949 εκατ. τόνους (ΕΕ-25).

4. Το καθεστώς της ποσόστωσης

Το άμυλο γεωμήλων ανταγωνίζεται το άμυλο σιτηρών. Οι περιορισμοί στην παραγωγή που εφαρμόζονται στον τομέα των σιτηρών, κυρίως με την αγρανάπαυση, και η αύξηση της παραγωγής αμύλου γεωμήλων στις αρχές των ετών 1990, οδήγησαν το Συμβούλιο στο να περιορίσει την παραγωγή αμύλου γεωμήλων από το 1995/1996 με την καθιέρωση ενός καθεστώτος ποσοστώσεων (κανονισμός (ΕΚ) αριθ. 1868/94), σύμφωνα με τα εξής στοιχεία:

- η ποσόστωση καθορίζεται ανά κράτος μέλος και στη συνέχεια κατανέμεται σε υποποσοστώσεις ανά βιομηχανία αμύλου,

- οι παραγωγοί γεωμήλων λαμβάνουν ενίσχυση, που περιγράφεται στην παράγραφο 2, ανά τόνο αμύλου που περιέχεται στα γεώμηλα που παραδίδουν στη βιομηχανία αμύλου, εντός του ορίου των υποποσοστώσεων,

- οι βιομηχανίες αμύλου λαμβάνουν πριμοδότηση εντός του ορίου της υποποσόστωσής τους για να αντισταθμίσουν ορισμένα διαρθρωτικά μειονεκτήματα σε σχέση με τους παρασκευαστές αμύλου σιτηρών (λιγότερα υποπροϊόντα που πρέπει να αξιοποιηθούν, μικρότερη περίοδος παρασκευής, υψηλό κόστος των μέτρων κατά της ρύπανσης)· η πριμοδότηση καταβάλλεται υπό τον όρο ότι ο παρασκευαστής έχει καταβάλει την ελάχιστη τιμή στους παραγωγούς γεωμήλων, τα οποία προορίζονται για την παρασκευή αμύλου.

Οι παραγωγοί γεωμήλων και η βιομηχανία αμύλου πρέπει να συνάπτουν σύμβαση καλλιέργειας κάθε έτος, για να προλαμβάνεται οποιαδήποτε υπέρβαση της υποποσόστωσης· στη σύμβαση αυτή αναφέρεται κυρίως η προβλεπόμενη ποσότητα αμύλου που θα παραδοθεί και η ελάχιστη τιμή που θα καταβληθεί από τη βιομηχανία αμύλου· μία βιομηχανία αμύλου δεν μπορεί να παραλάβει γεώμηλα τα οποία δεν καλύπτονται από σύμβαση καλλιέργειας. Εκτός από τη ρήτρα ευελιξίας του 5%, οποιαδήποτε ποσότητα αμύλου γεωμήλων παράγεται πέραν της υποποσόστωσης πρέπει να εξάγεται ως έχει χωρίς επιστροφή κατά την εξαγωγή από την Κοινότητα, πριν από την 1η Ιανουαρίου που έπεται του τέλους της υπόψη περιόδου εμπορίας· για την ποσότητα αυτή, πρέπει να έχει καταβληθεί η ελάχιστη τιμή, όμως δεν καταβάλλεται η πριμοδότηση στις βιομηχανίες αμύλου και η ενίσχυση στους παραγωγούς.

Οι λεπτομέρειες εφαρμογής του καθεστώτος των ποσοστώσεων ορίζονται επακριβώς στους κανονισμούς (ΕΚ) αριθ. 2235/2003[5] και (ΕΚ) αριθ. 2236/2003[6] της Επιτροπής οι οποίοι διευκρινίζουν ορισμένα θέματα όπως η εφαρμογή των συμβάσεων καλλιέργειας, η ελάχιστη περιεκτικότητα των γεωμήλων σε άμυλο, ο προσδιορισμός του βάρους και της περιεκτικότητας σε άμυλο των γεωμήλων κατά την παράδοση στη βιομηχανία αμύλου, οι διατάξεις που αφορούν την εξαγωγή χωρίς επιστροφή, οι λεπτομέρειες ελέγχου και οι επιβαλλόμενες σχετικές κυρώσεις, οι κανόνες που εφαρμόζονται σε περίπτωση συγχώνευσης, αλλαγής ιδιοκτησίας και έναρξης ή παύσης της εμπορικής δραστηριότητας των βιομηχανιών αμύλου γεωμήλων.

Ο κανονισμός (ΕΚ) αριθ. 2237/2003[7], στο κεφάλαιο 6, καθορίζει τις λεπτομέρειες εφαρμογής της ενίσχυσης στα γεώμηλα αμυλοποιίας για την περίοδο 2004/2005. Ένας νέος κανονισμός θα δημοσιευθεί προσεχώς για να εφαρμοσθεί μετά το 2004/2005.

5. Εξέλιξη της παραγωγής και των ποσοστώσεων αμύλου γεωμήλων

Στους πίνακες A και B που παρουσιάζονται σε παράρτημα, φαίνεται η εξέλιξη της παραγωγής αμύλου γεωμήλων στο πλαίσιο του καθεστώτος των ποσοστώσεων, καθώς και οι διάφορες ποσοστώσεις που καθορίστηκαν ανά κράτος μέλος.

Από την εισαγωγή του καθεστώτος ποσοστώσεων παραγωγής γεωμήλων το 1995, υπεβλήθησαν στο Συμβούλιο και στο Ευρωπαϊκό Κοινοβούλιο δύο εκθέσεις[8] συνοδευόμενες από πρόταση συνέχισης των ποσοστώσεων. Στο πλαίσιο του Προγράμματος Δράσης 2000, το Συμβούλιο αποφάσισε να μειώσει τις ποσοστώσεις το 2000/2001 και το 2001/2002 με αντάλλαγμα ένα υψηλότερο επίπεδο του ποσοστού αντιστάθμισης για τα γεώμηλα αμυλοποιίας απ’ό,τι για τα σιτηρά (75% της μείωσης των τιμών έναντι 48,4% για τα σιτηρά), διασφαλίζοντας συγχρόνως την ουδετερότητα από άποψη προϋπολογισμού.

Στον κατωτέρω πίνακα 1 παρουσιάζεται για το σύνολο ΕΕ-15 η εξέλιξη της παραγωγής αμύλου γεωμήλων σε σχέση με την ποσόστωση. Εκτός από το 1998/1999 και το 2003/2004 (δυσμενείς κλιματικές συνθήκες), η παραγωγή ΕΕ πλησίασε την καθορισθείσα ποσόστωση.

Η περίοδος εμπορίας 2003/2004 εξελίχθηκε με δυσμενείς συνθήκες (επίπτωση του θερινού καύσωνα σε ορισμένες περιοχές)· ωστόσο ορισμένες βιομηχανίες αμύλου χρησιμοποίησαν τη ρήτρα ευελιξίας εντός του ορίου του 5% (σύμφωνα με το άρθρο 6 παράγραφος 2, του κανονισμού (ΕΚ) αριθ. 1868/94).

Τα πρώτα στοιχεία για την περίοδο 2004/2005 εμφανίζουν μια ανάκαμψη της παραγωγής των γεωμήλων αμυλοποιίας λόγω των καλυτέρων κλιματικών συνθηκών.

Πίνακας 1 Εξέλιξη της παραγωγής και της βασικής ποσόστωσης ΕΕ αμύλου γεωμήλων

1 000 τόνοι

1998/1999 | 1999/2000 | 2000/2001 | 2001/2002 | 2002/2003 | 2003/2004 |

ΠΑΡΑΓΩΓΗ | 1 660,5 | 1 804,8 | 1 849,7 | 1 601,1 | 1 684,8 | 1 461,9 |

ΠΟΣΟΣΤΩΣΗ | 1 864,3 | 1 864,3 | 1 814,2 | 1 762,1 | 1 762,1 | 1 762,1 |

λόγος παραγωγή / ποσόστωση | 89% | 97% | 102% | 91% | 96% | 83% |

6. Εξέλιξη του τομέα «άμυλο σιτηρών – άμυλο γεωμήλων»

6.1. Εξαγωγή αμύλου σιτηρών – αμύλου γεωμήλων

Η παγκόσμια αγορά συνιστά σημαντική διέξοδο για τον τομέα του αμύλου σιτηρών – αμύλου γεωμήλων, συμπεριλαμβανομένων των παραγώγων προϊόντων. Περίπου το 50% της παραγωγής του αμύλου γεωμήλων εξάγεται προς τις τρίτες χώρες. Ο πίνακας που ακολουθεί παρουσιάζει την εξέλιξη των εξαγωγών για τα κυριότερα προϊόντα του τομέα.

Ο πίνακας 2 καταρτίστηκε με βάση τις ανακοινώσεις των κρατών μελών αφενός προς τη ΓΔ Γεωργίας (πιστοποιητικά εξαγωγής για τα προϊόντα του παραρτήματος I της Συνθήκης, με ή χωρίς επιστροφές) και, αφετέρου, προς τη ΓΔ Επιχειρήσεων (πληρωμές των επιστροφών κατά την εξαγωγή προϊόντων εκτός παραρτήματος I).

Πίνακας 2 Εξέλιξη των εξαγωγών αμύλου σιτηρών και αμύλου γεωμήλων

1 000 τόνοι ισοδυνάμου αμύλου σιτηρών

Περιγραφή | 1998 | 1999 | 2000 | 2001 | 2002 | 2003 |

Άμυλο σίτου ως έχει | 42 | 58 | 36 | 57 | 48 | 57 |

Άμυλο αραβοσίτου ως έχει | 136 | 84 | 154 | 144 | 138 | 120 |

Άμυλο γεωμήλων ως έχει | 431 | 322 | 400 | 335 | 460 | 409 |

Υποσύνολο αμύλου σιτηρών – αμύλου γεωμήλων «ως έχει» | 609 | 464 | 590 | 536 | 646 | 586 |

Γλυκόζες | 212 | 222 | 279 | 265 | 269 | 252 |

Τροποποιημένα άμυλα σιτηρών | 360 | 359 | 535 | 453 | 491 | 410 |

ΣΥΝΟΛΟ | 1 181 | 1 045 | 1 404 | 1 254 | 1 405 | 1 248 |

Πηγές: – άμυλο σιτηρών – άμυλο γεωμήλων, ως έχει, και γλυκόζες: ΓΔ Γεωργίας/κράτη μέλη, αιτήσεις πιστοποιητικών εξαγωγής, – τροποποιημένα άμυλα: ΓΔ Επιχειρήσεων/κράτη μέλη – μηνιαίες ανακοινώσεις ενισχύσεων. |

Σύμφωνα με τον πίνακα 4, το σύνολο των εξεταζομένων εξαγωγών διατηρήθηκε σε 1,250 εκατ. τόνους κατά μέσο όρο για την περίοδο 1998–2003, με επίπεδα της τάξεως των 1,4 εκατ. τόνων κατά το 2000 και το 2002. Οι δύο κύριες κατηγορίες που καλύπτονται είναι τα άμυλα σιτηρών και τα άμυλα γεωμήλων ως έχουν, που κυμαίνονται μεταξύ 0,5 και 0,6 εκατ. τόνων και τα τροποποιημένα άμυλα που παράγονται κυρίως από άμυλο γεωμήλων και άμυλο αραβοσίτου σε ποσότητα μεταξύ 0,4 και 0,5 εκατ. τόνων για την ίδια περίοδο· οι εξαγωγές γλυκόζης που παρήχθη κυρίως με βάση το άμυλο αραβοσίτου και το άμυλο σίτου αυξήθηκαν από 0,2 σε 0,3 εκατ. τόνους.

Επιπλέον, ορισμένες ποσότητες αμύλου σιτηρών και αμύλου γεωμήλων εξήχθησαν σε πολλά προϊόντα εκτός παραρτήματος I, εκτός από τα τροποποιημένα άμυλα· λόγω της πολυπλοκότητας της γκάμας των εν λόγω προϊόντων, αυτά δεν περιλαμβάνονται στον ανωτέρω πίνακα 2.

6.2 Παραγωγή αμύλου σιτηρών – αμύλου γεωμήλων

Πίνακας 3 Εξέλιξη της παραγωγής αμύλου σιτηρών και αμύλου γεωμήλων (εκτιμήσεις ΕΕ-15)

εκατ. τόνοι

Παραγωγή αμύλου σιτηρών – αμύλου γεωμήλων | 1998/1999 | 1999/2000 | 2000/2001 | 2001/2002 | 2002/2003 | 2003/2004 |

Άμυλο από: | αραβόσιτο | 3,7 | 3,7 | 3,9 | 4,0 | 4,0 | 4,0 |

% | 48% | 46% | 45% | 46% | 45% | 46% |

σίτο | 2,2 | 2,4 | 2,8 | 3,0 | 3,0 | 3,1 |

% | 29% | 30% | 32% | 34% | 34% | 36% |

γεώμηλα | 1,8 | 1,9 | 2,0 | 1,8 | 1,9 | 1,6 |

% | 23% | 24% | 23% | 20% | 21% | 18% |

ΣΥΝΟΛΟ | 7,7 | 8,0 | 8,7 | 8,8 | 8,9 | 8,7 |

% | 100% | 100% | 100% | 100% | 100% | 100% |

Ετήσιο Ποσοστό Διακύμανσης (ΕΠΔ) | 1,3 % | 3,9 % | 8,7 % | 0,6 % | 1,1 % | –1,7 % |

Πηγές: – για το άμυλο σιτηρών: AAC (Ένωση των Βιομηχανιών Αμύλου Σιτηρών στην ΕΕ), – για το άμυλο γεωμήλου: ανακοινώσεις των κρατών μελών σύμφωνα με το άρθρο 20 του κανονισμού (ΕΚ) αριθ. 97/95, συμπεριλαμβανομένης της παραγωγής εκτός των ποσοστώσεων, κυρίως ορισμένες απώλειες παρασκευής κατώτερες από αυτές που προβλέπονται από τον κανονισμό (ΕΚ) αριθ. 97/95. |

Η παραγωγή αμύλου σιτηρών και αμύλου γεωμήλων αυξήθηκε στην Κοινότητα με ρυθμό περίπου 2% ετησίως κατά μέσο όρο από το 1998/1999, κυρίως υπέρ του αμύλου σίτου· δεδομένου ότι η παραγωγή αμύλου γεωμήλων περιορίστηκε από το καθεστώς των ποσοστώσεων, το μερίδιο του αμύλου γεωμήλων στο σύνολο της παραγωγής αμύλου έχει τάση να μειωθεί περί το 20%.

7. Πρόταση

Σημαντικά γεγονότα έλαβαν χώρα μετά από τη σύνταξη της τελευταίας έκθεσης κατά το 2001, με διαφορετικές επιπτώσεις που θα πρέπει να εκτιμηθούν, ειδικότερα:

- η μεταρρύθμιση της Κοινής Γεωργικής Πολιτικής (ΚΓΠ), και οι επιπτώσεις της αποσύνδεσης στους διαφόρους τομείς και ανάλογα με τους τρόπους εφαρμογής,

- η διεύρυνση της Ευρωπαϊκής Ένωσης (ΕΕ) και οι επιπτώσεις επί της παραγωγής στο πλαίσιο των υφισταμένων καθεστώτων.

Οι πρώτες επιπτώσεις θα μπορούν να μετρηθούν μόνο μετά από ένα ή δύο χρόνια.

Αναμένοντας τα πρώτα αποτελέσματα, και μετά από την παρούσα έκθεση, κυρίως όσον αφορά την ισορροπία της αγοράς μεταξύ του αμύλου γεωμήλων και του αμύλου σιτηρών, η Επιτροπή προτείνει τη συνέχιση των υφισταμένων ποσοστώσεων κατά το 2004/2005 για μία περίοδο δύο ετών (περίοδοι εμπορίας 2005/2006 και 2006/2007).

* *

*

Βασικοί κανονισμοί ΕΕ

(με παραπομπή στη δημοσίευσή τους στην Επίσημη Εφημερίδα της Ευρωπαϊκής Ένωσης)

Άμεση ενίσχυση και αποσύνδεση |

Κανονισμός (ΕΚ) αριθ. 1782/2003 του Συμβουλίου | (ΕΕ L 270 της 21.10.2003, σ. 1) |

Κανονισμός (ΕΚ) αριθ. 2237/2003 της Επιτροπής | (ΕΕ L 339 της 24.12.2003, σ. 52) |

Έως τις 30 Ιουνίου 2004: |

Κανονισμός (ΕΟΚ) αριθ. 1766/92 του Συμβουλίου | (ΕΕ L 181 της 1.7.1992, σ. 21) |

Άμυλο γεωμήλων |

Κανονισμός (ΕΟΚ) αριθ. 1868/94 του Συμβουλίου | (ΕΕ L 197 της 30.7.1994, σ. 4) |

Κανονισμός (ΕΚ) αριθ. 2235/2003 της Επιτροπής | (ΕΕ L 339 της 24.12.2003, σ. 36) |

Κανονισμός (ΕΚ) αριθ. 2236/2003 της Επιτροπής | (ΕΕ L 339 της 24.12.2003, σ. 45) |

Έως τις 30 Ιουνίου 2004: |

Κανονισμός (ΕΟΚ) αριθ. 97/95 της Επιτροπής | (ΕΕ L 16 της 24.1.1995, σ. 3). |

ΠΑΡΑΡΤΗΜΑ

Πίνακας A Εξέλιξη της παραγωγής αμύλου γεωμήλων στο πλαίσιο του καθεστώτος των ποσοστώσεων (1)

1 000 τόνοι

ΠΑΡΑΓΩΓΗ | 1998/1999 | 1999/2000 | 2000/2001 | 2001/2002 | 2002/2003 | 2003/2004 |

Δανία | 173,6 | 177,0 | 180,2 | 168,8 | 166,8 | 161,4 |

Γερμανία | 627,6 | 663,2 | 698,2 | 619,9 | 630,2 | 515,6 |

Ισπανία | – | – | – | – | – | – |

Γαλλία | 271,7 | 305,6 | 274,2 | 217,4 | 271,6 | 253,8 |

Κάτω Χώρες | 431,8 | 505,2 | 528,4 | 443,7 | 458,6 | 401,3 |

Αυστρία | 45,5 | 44,0 | 48,1 | 43,6 | 40,1 | 31,9 |

Φινλανδία | 44,5 | 50,6 | 54,5 | 51,9 | 55,8 | 39,0 |

Σουηδία | 65,8 | 59,2 | 66,1 | 55,7 | 61,5 | 58,9 |

(1) όπως ορίζεται στους κανονισμούς (ΕΚ) αριθ. 1868/94 και (ΕΚ) αριθ. 97/95, συμπεριλαμβανομένης της ευελιξίας κατ’ανώτατο όριο 5%, μη συμπεριλαμβανομένων των ποσοτήτων που εξήχθησαν χωρίς επιστροφή. Πηγή: ανακοινώσεις των κρατών μελών σύμφωνα με το άρθρο 20 του κανονισμού (ΕΚ) αριθ. 97/95. |

Πίνακας B Εξέλιξη των ποσοστώσεων που καθορίστηκαν για την παραγωγή αμύλου γεωμήλων

1 000 τόνοι

Τροποποιήσεις του κανονισμού (ΕΟΚ) αριθ. 1868/94 | κανονισμός (ΕΚ) αριθ. 1284/98 | Πρόγραμμα Δράσης 2000 – κανονισμός (ΕΚ) αριθ. 1252/1999 | κανονισμός (ΕΚ) αριθ. 962/2002 | πράξη προσχώρησης |

ΠΟΣΟΣΤΩΣΕΙΣ | 1998/1999, 1999/2000, (και 2000/2001) | 2000/2001 | 2001/2002 | 2002/2003, 2003/2004 και 2004/2005 | 2004/2005 |

Δανία | 178,5 | 173,4 | 168,2 | 168,2 |

Γερμανία | 696,3 | 676,7 | 656,3 | 656,3 |

Ισπανία | 2,0 | 2,0 | 1,9 | 1,9 |

Γαλλία | 281,5 | 273,6 | 265,4 | 265,4 |

Κάτω Χώρες | 538,3 | 523,2 | 507,4 | 507,4 |

Αυστρία | 49,1 | 48,4 | 47,7 | 47,7 |

Φινλανδία | 54,8 | 54,0 | 53,2 | 53,2 |

Σουηδία | 63,9 | 63,0 | 62,1 | 62,1 |

Σύνολο ΕΕ-15 | 1 864,304 | 1 814,237 | 1 762,148 | 1 762,148 |

Τσεχική Δημοκρατία | 33,7 |

Εσθονία | 0,3 |

Λετονία | 5,8 |

Λιθουανία | 1,2 |

Πολωνία | 145,0 |

Σλοβακία | 0,7 |

Σύνολο ΕΕ-10 | 186,613 |

Σύνολο ποσοστώσεων ΕΕ-25 το 2004/2005: 1 948 761 τόνοι. Σχετικά: Κανονισμός (ΕΚ) αριθ. 1868/94 του Συμβουλίου, όπως τροποποιήθηκε από την πράξη προσχώρησης. |

2004/0269 (CNS)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 1868/94 για την καθιέρωση καθεστώτος ποσοστώσεων για την παραγωγή αμύλου γεωμήλων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 36 και 37,

την πρόταση της Επιτροπής[9],

τη γνώμη του Ευρωπαϊκού Κοινοβουλίου[10],

τη γνώμη της Ευρωπαϊκής Οικονομικής και Κοινωνικής Επιτροπής[11],

Εκτιμώντας τα εξής:

(1) Ο κανονισμός (ΕΚ) αριθ. 1868/94 του Συμβουλίου[12], καθορίζει στο άρθρο 2 τις ποσοστώσεις του αμύλου γεωμήλων για τα κράτη μέλη παραγωγής κατά τις περιόδους εμπορίας 2002/2003, 2003/2004 και 2004/2005.

(2) Σύμφωνα με το άρθρο 3 παράγραφος 2 του κανονισμού (ΕΚ) αριθ. 1868/94, πρέπει να κατανεμηθεί η τριετής ποσόστωση μεταξύ των κρατών μελών παραγωγής με βάση την έκθεση της Επιτροπής προς το Συμβούλιο. Γι’αυτό, πρέπει να ληφθεί υπόψη η πρόσφατη εξέλιξη της Κοινής Γεωργικής Πολιτικής και της παραγωγής στα κράτη μέλη τα οποία προσχώρησαν στην Κοινότητα την 1η Μαΐου 2004 και, αναμένοντας τις πρώτες επιπτώσεις επί του τομέα, να συνεχιστούν για περιορισμένη περίοδο δύο ετών οι υφιστάμενες κατά την περίοδο εμπορίας 2004/2005 ποσοστώσεις.

(3) Τα κράτη μέλη παραγωγής πρέπει να κατανείμουν την ποσόστωσή τους για μία περίοδο δύο ετών μεταξύ όλων των βιομηχανιών αμύλου με βάση τις ποσοστώσεις που λήφθηκαν υπόψη για την περίοδο εμπορίας 2004/2005.

(4) Οι χρησιμοποιηθείσες από τις βιομηχανίες αμύλου ποσότητες πέραν των διαθεσίμων υποποσοστώσεων κατά την περίοδο εμπορίας 2004/2005 πρέπει να αφαιρεθούν για την περίοδο εμπορίας 2005/2006, σύμφωνα με το άρθρο 6 παράγραφος 2 του κανονισμού (ΕΚ) αριθ. 1868/94.

(5) Πρέπει να τροποποιηθεί ανάλογα ο κανονισμός (ΕΚ) αριθ. 1868/94,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα άρθρα 2 και 3 του κανονισμού (ΕΚ) αριθ. 1868/94 αντικαθίστανται από το εξής κείμενο:

« Άρθρο 2

1. Χορηγούνται ποσοστώσεις στα κράτη μέλη παραγωγής αμύλου γεωμήλων για τις περιόδους εμπορίας 2005/2006 και 2006/2007 σύμφωνα με το παράρτημα.

2. Κάθε κράτος μέλος παραγωγής που αναφέρεται στο παράρτημα κατανέμει την ποσόστωση που του έχει χορηγηθεί μεταξύ των βιομηχανιών αμύλου για να χρησιμοποιηθεί κατά τη διάρκεια των περιόδων εμπορίας 2005/2006 και 2006/2007, με βάση τις διαθέσιμες υποποσοστώσεις για κάθε βιομηχανία αμύλου κατά το 2004/2005, με την επιφύλαξη της εφαρμογής του δευτέρου εδαφίου.

Οι διαθέσιμες υποποσοστώσεις για κάθε βιομηχανία αμύλου για την περίοδο εμπορίας 2005/2006, διορθώνονται προκειμένου να ληφθεί υπόψη οποιαδήποτε ποσότητα χρησιμοποιήθηκε πέραν της ποσοστώσεως κατά την περίοδο εμπορίας 2004/2005, σύμφωνα με το άρθρο 6 παράγραφος 2.

Άρθρο 3

1. Η Επιτροπή υποβάλλει στο Συμβούλιο, στις 30 Σεπτεμβρίου 2006 το αργότερο, έκθεση επί της χορηγήσεως της ποσοστώσεως στην Κοινότητα, συνοδευομένη από τις κατάλληλες προτάσεις. Στην έκθεση αυτή λαμβάνονται υπόψη ενδεχόμενες τροποποιήσεις των ενισχύσεων στους παραγωγούς γεωμήλων καθώς και η εξέλιξη της αγοράς του αμύλου γεωμήλων και αυτής του αμύλου σιτηρών.

2. Στις 31 Δεκεμβρίου 2006 το αργότερο, το Συμβούλιο, δυνάμει του άρθρου 37 της Συνθήκης, αποφασίζει με βάση την έκθεση που αναφέρεται στην παράγραφο 1 του παρόντος άρθρου επί των καταλλήλων προτάσεων της Επιτροπής.

3. Στις 31 Ιανουαρίου 2007 το αργότερο, τα κράτη μέλη ανακοινώνουν στους ενδιαφερομένους τις λεπτομέρειες που εγκρίθηκαν για τον τομέα.»

Άρθρο 2

Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.

Εφαρμόζεται από την 1η Ιουλίου 2005.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, […]

Για το Συμβούλιο

Ο Πρόεδρος

ΠΑΡΑΡΤΗΜΑ

Ποσοστώσεις για τις περιόδους 2005/2006 και 2006/2007

(τόνοι) |

Τσεχική Δημοκρατία | 33 660 |

Δανία | 168 215 |

Γερμανία | 656 298 |

Εσθονία | 250 |

Ισπανία | 1 943 |

Γαλλία | 265 354 |

Λετονία | 5 778 |

Λιθουανία | 1 211 |

Κάτω Χώρες | 507 403 |

Αυστρία | 47 691 |

Πολωνία | 144 985 |

Σλοβακία | 729 |

Φινλανδία | 53 178 |

Σουηδία | 62 066 |

Σύνολο | 1 948 761 |

FICHE FINANCIÈRE |

1. | LIGNES BUDGÉTAIRES: 05 02 01 03 05 02 03 15 05 02 12 02 | CRÉDITS APB 2005: 47 Mio EUR 195 Mio EUR 1 394 Mio EUR |

2. | INTITULÉ DE LA MESURE: Règlement du Conseil modifiant le règlement (CE) n° 1868/94 instituant un régime de contingentement pour la production de fécule de pomme de terre. |

3. | BASE JURIDIQUE: Articles 36 et 37 du traité |

4. | OBJECTIFS DE LA MESURE: Répartir le contingent entre les Etats membres producteurs de fécule de pomme de terre pour les campagnes 2005/06 et 2006/07. |

5. | INCIDENCES FINANCIÈRES | PÉRIODE DE 12 MOIS (Mio EUR) | EXERCICE EN COURS 2004 (Mio EUR) | EXERCICE SUIVANT 2005 (Mio EUR) |

5.0 | DÉPENSES A LA CHARGE – DU BUDGET DES CE (RESTITUTIONS/INTERVENTIONS) – DES BUDGETS NATIONAUX – D'AUTRES SECTEURS | – | – |

5.1 | RECETTES – RESSOURCES PROPRES DES CE (PRÉLÈVEMENTS / DROITS DE DOUANE) – SUR LE PLAN NATIONAL |

2006 | 2007 | 2008 | 2009 |

5.0.1 | PRÉVISIONS DES DÉPENSES | 203,1 | 167,5 | – | – |

5.1.1 | PRÉVISIONS DES RECETTES |

5.2 | MODE DE CALCUL: |

en Mio € | 2006 | 2007 | explications |

Prime féculière | 43,4 | 43,4 |

UE 25 | 43,4 | 43,4 | =1 948 761 t x 22,25 €/t |

Aide aux pommes de terre | 159,7 | 124,1 |

UE 15 | 153,5 | 116,9 | voir observations |

UE 10 | 6,2 | 7,2 | = taux de phasing-in x 186 613 t x 110,54 €/t |

TOTAL | 203,1 | 167,5 |

6.0 | FINANCEMENT POSSIBLE PAR CRÉDITS INSCRITS AU CHAPITRE CONCERNÉ DU BUDGET EN COURS D'EXÉCUTION | OUI / NON |

6.1 | FINANCEMENT POSSIBLE PAR VIREMENT ENTRE CHAPITRES DU BUDGET EN COURS D'EXÉCUTION | OUI / NON |

6.2 | NÉCESSITÉ D'UN BUDGET SUPPLÉMENTAIRE | OUI / NON |

6.3 | CRÉDITS A INSCRIRE DANS LES BUDGETS FUTURS | OUI / NON |

OBSERVATIONS: Dès qu’un Etat membre appliquera le paiement unique (cf. déclaration des Etats), 40 % de l’aide aux pommes de terre féculières sera découplée, seuls les 60 % restants couplés ont un impact financier. Pour l’UE 10, il est fait l’hypothèse que le régime de paiement unique à la surface, calculé une fois par an, est maintenu jusqu’en 2008. |

[1] ΕΕ L 197 της 30.7.1994, σ. 4. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1782/2003 (ΕΕ L 270 της 21.10.2003, σ. 1).

[2] Βλέπε άρθρο 43 και παράρτημα VII του κανονισμού (ΕΚ) αριθ. 1782/2003.

[3] Κανονισμός (ΕΚ) αριθ. 1782/2003 του Συμβουλίου για τη θέσπιση κοινών κανόνων για τα καθεστώτα άμεσης στήριξης στα πλαίσια της Κοινής Γεωργικής Πολιτικής και για τη θέσπιση ορισμένων καθεστώτων στήριξης για τους γεωργούς (ΕΕ L 270 της 21.10.2003, σ. 1).

[4] Σύμφωνα με το άρθρο 71 του κανονισμού (ΕΚ) αριθ. 1782/2003.

[5] Κανονισμός (ΕΚ) αριθ. 2235/2003 της Επιτροπής για τον καθορισμό κοινών κανόνων εφαρμογής των κανονισμών του Συμβουλίου (ΕΚ) αριθ. 1782/2003 και (ΕΚ) αριθ. 1868/94 όσον αφορά το άμυλο γεωμήλων (ΕΕ L 339 της 24.12.2003, σ. 36).

[6] Κανονισμός (ΕΚ) αριθ. 2236/2003 της Επιτροπής για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1868/94 του Συμβουλίου σχετικά με την καθιέρωση καθεστώτος ποσοστώσεων για την παραγωγή αμύλου γεωμήλων (ΕΕ L 339 της 24.12.2003, σ. 45).

[7] Κανονισμός (ΕΚ) αριθ. 2237/2003 της Επιτροπής για τη θέσπιση των λεπτομερών κανόνων εφαρμογής ορισμένων καθεστώτων στήριξης που προβλέπονται στον τίτλο IV του κανονισμού (ΕΚ) αριθ. 1782/2003 του Συμβουλίου για τη θέσπιση κοινών κανόνων για τα καθεστώτα άμεσης στήριξης στα πλαίσια της Κοινής Γεωργικής Πολιτικής και για τη θέσπιση ορισμένων καθεστώτων στήριξης για τους γεωργούς (ΕΕ L 339 της 24.12.2003, σ. 52).

[8] – COM(1997) 576 τελικό της 11.11.1997, ποσοστώσεις 1998/1999, 1999/2000 και 2000/2001,– COM(2001) 677 τελικό της 16.11.2001, ποσοστώσεις 2002/2003, 2003/2004 και 2004/2005.

[9] ΕΕ C […], […], σ. […].

[10] ΕΕ C […], […], σ. […].

[11] ΕΕ C […], […], σ. […].

[12] ΕΕ L 197 της 30.7.1994, σ. 4. Κανονισμός όπως τροποποιήθηκε από την πράξη προσχώρησης του 2003.